
Finansministeriets metode til beregning af strukturel saldo 


1. Indledning 

Den strukturelle offentlige saldo har gennem en længere årrække indtaget en cen- 
tral rolle i forbindelse med planlægningen af finanspolitikken. Mellemfristede mål 
for den strukturelle saldo har således spillet en vigtig rolle i forhold til at sikre 
sunde offentlige finanser i Danmark. Med budgetloven (2012) er den strukturelle 
saldos rolle som styringsinstrument i tilrettelæggelsen af finanspolitikken blevet 
yderligere forstærket og formaliseret. 


Saldokravet i budgetloven indebærer, at den strukturelle saldo ved fremsættelse af 
finanslovforslaget for et givet finansår højst må udvise et underskud på 1⁄2 pct. af 
BNP, medmindre der foreligger exceptionelle omstændigheder.’ Bestemmelserne i 
budgetloven betyder, at der i perioden efter fremsættelsen af finanslovforslaget ik- 
ke kan gennemføres tiltag med væsentlige negative konsekvenser for den struktu- 
relle saldo i forhold til underskudsgrænsen i budgetloven. 


Nedenfor gennemgås Finansministeriets metode til beregningen af den strukturel- 
le offentlige saldo.” Beregningsmetoden og de bagvedliggende principper baseres i 
store træk på metoden beskrevet i Beregning af den strukturelle offentlige saldo, jf. Fi- 
nansministeriets arbejdspapir nr. 17 (2005). Metoden er efterfølgende opdateret med 
blandt andet opdaterede skøn for de offentlige finansers konjunkturfølsomhed 
mv. på baggrund af nationalregnskabsrevisionen i 2014. Justeringerne er beskrevet 
i bilag 1. 


2. Fra faktisk til strukturel offentlig saldo 

Den faktiske offentlige saldo har udvist store fluktuationer over de seneste 40 år. De 
største overskud på omtrent 5 pct. af BNP blev registreret i årene 2005-2007, 
hvor dansk økonomi var kendetegnet ved et ekstraordinært højt aktivitetsniveau 
med høj beskæftigelse og historisk lav ledighed, mens det største underskud på 
knap 10 pct. af BNP forekom i 1982, hvor dansk økonomi var karakteriseret ved 
minusvækst og høj ledighed, jf. figur 1 og 2. 


Skiftende konjunkturer er således en væsentlig årsag til, at den faktiske offentlige 
saldo varierer ganske meget over tid. I perioder med høj økonomisk aktivitet og 
høj beskæftigelse vil de offentlige indtægter fra skatter og afgifter normalt være re- 
lativt store, mens de offentlige udgifter til især indkomstoverførsler — primært som 
følge af lav ledighed — vil have en tendens til at være forholdsvis lave. I en højkon- 


1 Et krav om ”omtrent strukturel balance” følger af Danmarks deltagelse i EU's Finanspagt (Fiscal Compact). Det indebæ- 
rer, at der skal indarbejdes en balanceregel for de offentlige finanser i den nationale lovgivning. 

? Det bemærkes, at det er beregninger baseret på Finansministeriets metode, der skal lægges til grund for vurderinger af, om 
budgetlovens underskudsgrænse for den strukturelle saldo er overholdt. Det fremgår således af budgetlovens §4, at ”fi- 
nansministeren kan fastsætte nærmere regler om metoden for opgørelsen af den strukturelle saldo.” 


junktur er forudsætningerne for overskud på den faktiske offentlige saldo dermed 
bedre end i en lavkonjunktur med lav beskæftigelse og høj ledighed. 











Figur 1 Figur 2 
Faktisk offentlig saldo, 1971-2018 BNP-vækst og ledighed, 1971-2018 

Anm.: I figur 2 er ledighedsprocenten baseret på bruttoledigheden. 
Kilde: Danmarks Statistik og Danmarks Konvergensprogram 2017. 


De offentlige finanser påvirkes imidlertid også af en række andre mere eller min- 
dre midlertidige forhold — herunder de ofte store udsving i de offentlige indtægter 
fra nordsøaktiviteterne og pensionsafkastskatten, der er afhængige af udviklingen i 
olieptiser, renter og aktiekurser. Hertil kommer, at deciderede engangsforhold og- 
så kan påvirke de offentlige indtægter og udgifter i særskilte år. Det gælder fx ind- 
tægterne knyttet til afgiften på SP-udbetalingerne i 2009, udgifterne i forbindelse 
med muligheden for tilbagebetaling af efterlønsbidrag i 2012 og engangsindtæg- 
terne i 2013-2015 som følge af omlægningen af beskatningen af eksisterende kapi- 
talpensionsordninger. 


I Finansministeriets beregning af den szrukturelle offentlige saldo søges der taget højde 
for både konjunkturernes og en række andre midlertidige forholds påvirkning af 
de offentlige finanser. Beregningen af den strukturelle saldo tager således ud- 
gangspunkt i den faktiske offentlige saldo, der korrigeres/renses for virkningen af 


konjunkturer mv.: 
(1) SS = FS — KB — ØK 


hvor SS er den strukturelle saldo, FS er den faktiske saldo, KB er konjunkturbi- 
draget (også kaldet konjunkturrensningen) og ØK dækker over en række øvrige 


korrektioner vedrørende fx pensionsafkastskat, nordsøindtægter, engangsforhold 
mv., jf. tabel 1. 

Tabel 1 
Eksempel på beregning af strukturel saldo, 2015-2018 


2015 2016 2017 2018 
Pct. af BNP 
(1) Faktisk saldo -1,3 -0,9 -1,9 -0,9 
(2) Konjunkturbidrag 0,9 0,6 0,3 0,0 
(3) Øvrige forhold -0,1 04 al 0,6 
Strukturel saldo (1-2-3) -0,6 -0,2 -0,5 -0,2 





Anm.: Afrunding af (1)-(3) i tabellen kan betyde, at strukturel saldo afviger fra differencen. 
Kilde: Danmarks Konvergensprogram 2017 og egne beregninger. 


Den strukturelle saldo opgøres som hovedregel i pct. af BNP med én decimal. 
Det hænger blandt andet sammen med, at konjunkturbidraget (KB)? som ud- 
gangspunkt beregnes som en andel af BNP, men skal også ses i lyset af den usik- 
kerhed, der knytter sig til beregningen af den strukturelle saldo, jf. nedenfor. 


Den strukturelle saldo i et givet år er dermed et skøn for, hvor stort det offentlige 
overskud eller underskud ville have været i en ”normal” situation ved den givne 
finanspolitik, dvs. en situation, hvor den økonomiske aktivitet hverken er særskilt 
høj eller lav”, og hvor de offentlige finanser samtidig ikke er påvirket af andre mid- 
lertidige forhold. Den strukturelle saldo i et bestemt år er med andre ord et skøn 
for den underliggende stilling på den offentlige saldo — ved den givne finanspoli- 
tik. Hvis finanspolitikken lempes i det pågældende år, så vil den strukturelle saldo 
således alt andet lige blive forværret. 


Diskretionære ændringer i finanspolitikken påvirker således den strukturelle saldo. 
Langt størstedelen af de offentlige udgifter indgår direkte i den strukturelle saldo.” 
Det gælder også, hvis politikændringerne eventuelt er af midlertidig karakter. Fx 
indgår midlertidigt højere offentlige investeringer i den strukturelle saldo — også 
selvom der er tale om fremrykkede investeringer, hvor den varige virkning på de 
offentlige finanser kan være nul (den såkaldte holdbarhedsvirkning). Princippet 
om, at den aktuelle politik indgår i opgørelsen af den strukturelle saldo gælder og- 
så for EU, OECD, IMF og DØR’s beregninger. 


Den strukturelle saldo er dermed noget andet end finanspolitisk holdbarhed. For- 
skellen ligger især i tidsperspektivet. Holdbarhed siger noget om udviklingen i de 

offentlige finanser på længere sigt, mens den strukturelle saldo siger noget om si- 

tuationen her og nu, hvis konjunkturerne mv. var normale. 


Beregningen af den strukturelle saldo er behæftet med usikkerhed. Usikkerheden 
gælder både konjunkturrensningen og korrektionen for de øvrige midlertidige for- 





3 I tabellen dækker ”KB” alene over konjunkturbidraget beregnet ud fra konjunkturgabet i beskæftigelse og BVT. Konjunk- 
turudsving i registreringsafgiften og selskabskatten indgår i tabellen under ”Øvrige forhold”. 

4 Svarende til at det såkaldte konjunkturgab er nul, jf. nedenfor. 

5 Med PSO-aftalen afholdes udgifterne til vedvarende energi fuldt ud over finansloven fra 2022. Indfasningen sker gradvis. 
Udgifterne til vedvarende energi vil blive håndteret i den almindelige finanspolitiske planlægning. Eventuelle udsving vil 
derfor som udgangspunkt henholdsvis svække eller styrke den strukturelle saldo svarende til ændringerne for året. 

hold, jf. gennemgangen nedenfor. Generelt vurderes det, at konjunkturrensningen, der 
foretages på forholdsvis aggregeret niveau, er behæftet med størst usikkerhed. 
Samtidig vurderes beregningerne af den strukturelle saldo for år, hvor der udeluk- 
kende foreligger skøn for den faktiske saldo (p.t. fra og med 2017) at være behæf- 
tet med større usikkerhed end for de år, hvor den faktiske saldo er baseret på 
regnskabsoplysninger. Endelig vil beregningen af den strukturelle saldo være mere 
usikker end normalt ved kraftige omslag i økonomisk aktivitet, beskæftigelse, virk- 
somhedsindtjening, aktiekurser og oliepriser. 


Overordnet er Finansministeriets metode til beregning af den strukturelle saldo en 
såkaldt Zop-down metode, hvilket skal ses i lyset af den forholdsvist aggregerede be- 
regning af konjunkturbidraget. Metoden indeholder imidlertid også visse bottom-up 
elementer, herunder beregningen af de øvrige korrektioner. 


For at understøtte beregningerne af den strukturelle saldo udarbejdes der en 
skønsmæssig dekomponering af år til år-ændringerne i saldoen. Dekomponering- 
en er baseret på separate ”bottom-up”-bidrag, herunder et bidrag fra ændringer i 
finanspolitikken (opgjort ved de direkte provenuet), jf. afsnit 6. 


I det følgende redegøres for de enkelte trin i Finansministeriets beregning af den 
strukturelle saldo. 


3. Konjunkturbidrag/konjunkturrensning 

For at kunne beregne konjunkturernes bidrag til den offentlige saldo er der grund- 
læggende brug for at vurdere, hvor meget de aktuelle konjunkturer afviger fra en 
normal situation, og hvor følsomme de offentlige finanser er over for udsving i 
konjunkturerne. 


Konjunkturgabet 

Det første element i konjunkturrensningen indebærer, at der skal beregnes et så- 
kaldt konjunkturgab. I forbindelse med Finansministeriets beregning af den struk- 
turelle saldo anvendes et konjunkturgab, som er et sammenvejet gennemsnit af 
henholdsvis outputgabet og beskæftigelsesgabet: 


e Outputgabet er givet ved forskellen mellem faktisk BVT og et beregnet potenti- 
elt/strukturelt BVT, hvor sidstnævnte grundlæggende er det niveau for BVT, 
som er foreneligt med en stabil udvikling i priser og lønninger. Det betyder, at 
hvis outputgabet er positivt, så befinder økonomien sig i en højkonjunktur 
med et aktivitetsniveau over det normale. 


e Beskæftigelsesgabet er på tilsvarende vis givet ved forskellen mellem den faktiske 
beskæftigelse (i hoveder) og den beregnede strukturelle beskæftigelse, dvs. det 
niveau for beskæftigelsen, som vurderes at være foreneligt med en stabil løn- 
udvikling. Det betyder, at hvis beskæftigelsesgabet er positivt, så er arbejds- 
markedet karakteriseret ved høj kapacitetsudnyttelse med opadgående pres på 
lønningerne. 

Grunden til, at Finansministeriet anvender en sammenvejning af outputgabet og 
beskæftigelsesgabet, er, at nogle offentlige budgetposter er ret tæt knyttet til be- 
skæftigelsen (fx indkomstskatter og arbejdsmarkedsbidrag), mens andre er tættere 
knyttet til efterspørgslen og produktionen (fx moms og afgifter). Vægtningen er 
fordelt med 40 pct. på outputgabet og 60 pct. på beskæftigelsesgabet. Vægtningen 
er estimeret på baggrund af den makroøkonomiske model, ADAM, hvor det si- 
muleres et stiliseret normalt”) konjunkturforløb med skiftevis høj- og lavkon- 
junktur. Virkningen på de konjunkturfølsomme dele af de offentlige finanser sæt- 
tes i forhold til de udsving, der fremkommer i BVT- og beskæftigelsesudviklingen 
gennem en simpel regression, jf. dokumentationsnotatet om opdatering af metoden til be- 
regning af strukturel saldo i lyset af hovedrevisionen af nationalregnskabet, efteråret 2014 på 


www. fm. dk. 


I løbet af de seneste årtier har dansk økonomi oplevet både høj- og lavkonjunktur. 


I forbindelse med det opsving, som tog fart i løbet af 2004, blev et ret beskedent 
negativt konjunkturgab vendt til et ganske stort positivt konjunkturgab i 2006- 
2008, jf. figur 3, hvor dansk økonomi udviste en række tegn på overophedning — 
heriblandt en historisk lav ledighed og relativt høje lønstigninger. I kølvandet på 
finanskrisen faldt konjunkturgabet brat og har efterfølgende været karakteriseret 
ved negative konjunkturgab, som dog i de seneste år gradvist er indsnævret i takt 
med genopretningen af dansk økonomi. Gabudviklingen betyder, at konjunktu- 
rerne i væsentligt omfang bidrager negativt til den offentlige saldo i perioden 
2009-2015, mens det omvendte var tilfældet i 2006-2008. 


Sammenlignet med skønnene fra EU, OECD og Det Økonomiske Råd er Fi- 
nansministeriets skøn for output- og beskæftigelsesgab betydeligt mere robuste 
over tid. Det afspejler, at skønnene er mindre følsomme og revideres mindre, når 
data for efterfølgende perioder bliver kendt. Robustheden af gabene bidrager til 
stabilitet i skønnene for strukturel saldo. 





Figur 3 
Outputgab, beskæftigelsesgab og sammenvejet konjunkturgab, 1990-2018 

Anm.: Der henvises til det særskilte dokumentationsnotat på fm.dk om Finansministeriets beregning af gab og strukturelle 
provenuer for en gennemgang af Finansministeriets metode til gabberegninger. 
Kilde: Danmarks Konvergensprogram 2017. 

De offentlige finansers konjunkturfolsomhed 

Det andet element i konjunkturrensningen indebærer, at der skal beregnes en så- 
kaldt budgetelasticitet, som er et udtryk for de offentlige finansers samlede konjunk- 
turfølsomhed. 


Den samlede budgetelasticitet (e) beregnes med afsæt i en række del-elasticiteter 
for hver enkelt konjunkturfølsom budgetpost (e;) — det kan fx være indkomst- 
/kildeskatter, arbejdsmarkedsbidrag, moms, punktafgifter og arbejdsløshedsdag- 
penge, jf. boks 1. Den samlede elasticitet (e) beregnes herefter via en simpel sam- 
menvejning af del-elasticiteterne (e), hvor vægtningen er givet ved de forskellige 
konjunkturfølsomme indtægts- og udgiftsposters andel af BNP, som kan variere 
(lidt) fra år til år. Dermed kan den samlede budgetelasticitet også variere (lidt) fra 
år til år, jf. også dokumentationsnotatet om opdatering af metoden til beregning af strukturel 
saldo i lyset af hovedrevisionen af nationalregnskavbet, efteråret 2014 på www. fn.dk. 


De danske offentlige finanser er mere konjunkturfølsomme end i de fleste (eller 
alle) andre lande. Det skal først og fremmest ses i lyset af de forholdsvist høje og 
progressive skatter i Danmark og det udbyggede overførselssystem med blandt 
andet dagpenge og kontanthjælp. Finansministeriets beregninger indikerer en sam- 
let budgetelasticitet på omtrent %4. Det indebærer, at der som tommelfingerregel 
gælder, at hvis BVT og beskæftigelsen øges med 1 pct., så vurderes den (faktiske) 
offentlige saldo at blive forbedret med ca. %4 pct. af BNP eller i størrelsesordenen 
15 mia. kr. (2017-niveau). Hertil kommer eventuelle konjunkturrelaterede udsving 
ide budgetposter, der korrigeres særskilt for i beregningen af den strukturelle sal- 


do.” 





6 Den angivne budgetfølsomhed på ca. ”4 pct. er beregnet på baggrund af de poster, der i beregningen af den strukturelle 
saldo indgår i konjunkturrensningen (KB). Budgetfølsomheden for de samlede offentlige finanser (dvs. inkl. den konjunk- 
turvariation, der set over længere perioder typisk indgår i øvrige korrektioner (ØK)) er i forbindelse med Finansredegørelse 
2014 beregnet til godt 0,9 pct. 





Boks 1 
Delfølsomheder til beregning af budgetfaktor 


Finansministeriets beregning af de forskellige del-elasticiteter er baseret på den makroøkonomiske model, ADAM, 
idet elasticiteterne angiver et gennemsnit af 1.-3. års virkningen på de pågældende konjunkturfølsomme budgetpo- 
ster ved en forøgelse af realt BVT (bruttoværditilvæksten) og beskæftigelsen med 1 pct. 


Elasticiteten af det (nominelle) provenu fra personlige indkomstskatter er beregnet til ca. 1,4, jf. tabel a. Dvs. hvis 
realt BVT er 1 pct. over normalen, vil det typisk være forbundet med, at dette provenu er ca. 1,4 pct. over normalen. 
Indtægterne fra moms har derimod en elasticitet på ca. 2, hvilket afspejler relativt store udsving i momsbelagte inve- 
steringer, i forbrugskomponenter med høj momsbelastningsgrad, samt at der også indgår nominelle effekter via 
øgede priser. 


Udgifter har negative budgetandele for at angive, at højere udgifter svækker de offentlige finanser. Det er især 
udgifterne til dagpenge, aktivering og løntilskud, der har negative og numerisk store elasticiteter, og i mindre grad 
også kontanthjælp mv. Det afspejler, at der fx under en højkonjunktur er færre ledige og dermed færre udgifter til 
dagpenge mv., hvilket overstiger virkningen af højere satsregulering, når lønningerne øges. For det offentlige 
forbrug og de offentlige investeringer er der beregnet en positiv elasticitet. Det afspejler konjunkturdrevne pris- og 
lønvirkninger på udgifterne til offentligt forbrug og investeringer. Det reale forbrug og de reale investeringer påvirkes 
derimod ikke i beregningen, dvs. de fastlægges som en del af den økonomiske politik og reagerer ikke ”automatisk” 
på konjunkturændringer. 





Tabel a 
Budgetposternes delfølsomheder og bidrag til budgetfaktoren 


Andel af Del- Bidrag til bud- 

BNP følsomheder getfaktor 

Direkte skatter i alt 0,39 
Personlige indkomstskatter 185 1,39 0,26 
Ejendomsværdiskat og 2,00 0,01 
Arbejdsmarkedsbidrag 4,5 2,02 0,09 
Øvrige direkte skatter (inkl. kirkeskat)” 3,1 0,71? 0,02 
Indirekte skatter i alt 0,27 
Punktafgifter 4,1 1,01 0,04 
Moms 10,2 2,00 0,20 
Øvrige indirekte skatter 2,3 0,93 0,02 
Obligatoriske bidrag til sociale ordninger 09 0,95? 0,00 
Udgifter til indkomstoverførsler i alt 0,23 
Dagpenge -0,9 -15,4 0,14 
Overførsler til aktiverede -0,5 -15,4 0,07 
Feriedagpenge 0,0 -5,73 0,00 
Sygedagpenge -0,7 0,72 -0,01 
Kontanthjælp -1,0 -2,64 0,03 
Øvrige indkomstoverførsler -15,4 0,067 -0,01 
Offentligt forbrug (ekskl. afskrivninger og imputerede bidrag) -23,0 ONEA -0,18 
Offentlige nyinvesteringer -3,9 0,35 -0,01 
Subsidier i alt 0,08 
Budgetfaktor i alt 0,77 





Anm.: Andel af BNP er baseret på ADAM langbank, november 2014 i år 2016. Negative andele angiver udgifter. 
1) Kirkeskatten indgår i denne opgørelse fortsat som en konjunkturrelateret indtægt. 
2) Delfølsomhed er baseret på underliggende delfølsomheder for underkomponenter. 
Kilde: Notatet Opdatering af metoden til beregning af strukturel saldo i lyset af hovedrevisionen af nationalregnskabet, efteråret 2014. 

Konjunkturbidraget/ konjunkturrensningen 
Konjunkturernes samlede bidrag (KB) til den offentlige saldo — dvs. konjunktur- 
rensningen — beregnes herefter som: 


(2) KB = e*0,60*Q p +E*0,40*Y np = e*(0,60* Qp +0,40*Y na) 


hvor Q 
BVT). 


gb er beskæftigelsesgabet (målt i hoveder) og Y» er outputgabet (målt ved 


Bidraget fra konjunkturerne til den offentlige saldo har som nævnt været mærk- 
bart negativt i en årrække efter den økonomiske krise. I perioden 2010-2015 
skønnes konjunkturerne at have forværret de offentlige finanser med mellem 1-2 
pct. af BNP om året, hvilket afspejler betydelige negative konjunkturgab i samme 
periode, 77. også figur 3. Dette forhold bidrager isoleret set til, at de faktiske offentli- 
ge underskud i disse år bliver større end de beregnede strukturelle underskud, jf 
nedenfor. I 2016 og 2017 ventes den isolerede negative effekt fra konjunkturerne at 
være mindre, i takt med produktion og beskæftigelse nærmer sig deres strukturelle 
niveauer, og konjunkturgabet indsnævres. 


4. Korrektion for andre midlertidige forhold 

Udover korrektionen for konjunkturernes påvirkning af de offentlige finanser ta- 
ger Finansministeriets opgørelse af den strukturelle saldo som nævnt også højde 
for en række andre midlertidige forhold, der påvirker de offentlige finanser. Det 
drejer sig navnlig om korrektioner for udsving i en række særlige poster (1-6) samt 
korrektioner for deciderede engangsforhold (7), som fx udbetaling af efterlønsbi- 
drag i 2012 eller omlægning af kapitalpensioner i perioden 2013-2015. Det over- 
ordnede formål med disse øvrige korrektioner at opnå en mere retvisende og for- 
tolkelig udvikling i den beregnede strukturelle saldo. 


For nuværende omfatter korrektionerne for andre midlertidige forhold udsving i: 


Provenuet fra pensionsafkastskatten. 

Indtægterne fra olie- og gasaktiviteterne i Nordsøen. 
Provenuet fra øvrig selskabsskat. 

Provenuet fra registreringsafgiften. 

Offentlige rentebetalinger (netto). 

Øvrige specielle budgetposter (netto). 
Engangsforhold (netto). 


FU SDNØE R OES 


De øvrige korrektioner (ØK) udgøres generelt af forskellen mellem det faktiske 
niveau for de pågældende budgetposter i et givet år og et beregnet eller skønnet 
strukturelt/trendmæssigt niveau opgjort i pct. af BNP. 


(3) ØK, = ØK, eri 7 ØK, idet ØK = E ØK,, hvor i=1,...7 ovenfor. 


strukturelt/trend> 


De særskilte korrektioner for udsving i de ovenfor nævnte poster afspejler, at dis- 
se poster vurderes at afvige fra deres strukturelle provenu på en måde, der ikke er 


tæt knyttet det sammenvejede konjunkturgab. Det gælder eksempelvis de ofte sto- 
re udsving i indtægterne fra Nordsøen og pensionsafkastskatten, som følger af ud- 
sving i oliepriser, renter og aktiekurser. Udsvingene i de faktiske provenuer fra re- 

gistreringsafgiften og øvrig selskabsskat afspejler overvejende konjunkturvariation, 
men er ikke nødvendigvis tidsmæssigt tæt knyttet det sammenvejede konjunktur- 


gab. 


De beregnede strukturelle/trendmæssige niveauer for de seks nævnte budgetpo- 
ster samt betydningen af engangsforhold er beskrevet nedenfor. 


Pensionsafkastskat 

De faktiske indtægter fra pensionsafkastskatten er i perioder præget af høj volatili- 
tet og har historisk set haft store udsving fra år til år på mere end ca. 2 pct. af 
BNP (svarende til godt 20 mia. kr.), jf. figur 4. Det er ikke hensigtsmæssigt med en 
sådan volatilitet i beregningen af den årlige strukturelle stilling på de offentlige fi- 
nanser, og de årlige udsving har ikke grundlæggende betydning for den underlig- 
gende stilling på de offentlige finanser. 






































Figur 4 Figur 5 

Anm.: I figur 4 vedrører tal for 1990-1999 den såkaldte realrenteafgift, som i 2000 blev omlagt til pensionsafkastskat- 
ten. 
Kilde: Danmarks Konvergensprogram 2017. 


Det strukturelle niveau for pensionsafkastskatteindtægterne beregnes med afsæt i 
den skattepligtige del af pensionsformuen. Dernæst antages normalafkastet på 
formuen at udgøre 4⁄2 pct. svarende til det forudsatte langsigtede renteniveau i 
Finansministeriets fremskrivninger, som tillige danner grundlag for beregningerne 
af finanspolitisk holdbarhed. Herved fås et skattepligtigt afkast af pensionsformu- 
en, der ganges med den relevante skattesats, som for nuværende udgør 15,3 pct.” 


7 Fra 1990-1999 vedrører det strukturelle provenu den såkaldte realrenteafgift, som i 2000 blev omlagt til pensionsafkast- 
skatten. I den periode er det strukturelle provenu beregnet på baggrund af et syvårs glidende gennemsnit. Fra og med 2000 
er det strukturelle provenu i år t beregnes med afsæt i pensionsformuen i år t-1, hvor den anvendte pensionsformue er ud- 
regnet som et femårs glidende gennemsnit. Fra 2001-2011 udgør skattesatsen 15 pct., mens den med virkning fra 2012 ud- 
gør 15,3 pct. af BNP. 

På basis heraf skønnes normalniveauet (det strukturelle niveau) for indtægterne 
fra pensionsafkastskatten at udgøre 0,9-1,1 pct. af BNP i perioden 2010-2018 i 
forbindelse med Danmarks Konvergensprogram 2017, jf. også figur 4. Den svagt stigen- 
de tendens skal ses i lyset af, at pensionsformuen vokser lidt hurtigere end nomi- 
nelt BNP. 


Nordsøindtægter 

Set over de seneste 15 år har der været betydelige udsving i de faktiske nordsøind- 
tægter, jf. figur 5, hvilket blandt andet skal ses i lyset af fluktuationer i oliepriserne 
samt produktionen af olie og gas i Nordsøen og Nordsøaftalen fra efteråret 2003. 
På længere sigt forudsættes indtægterne fra nordsøaktiviteterne at aftage i takt 
med, at olie- og gasressourcerne udtømmes i Nordsøen. 


Det er ikke oplagt, hvilken metode, der principielt er mest velegnet til at foretage 
en retvisende beregning af de strukturelle nordsøindtægter.” I princippet kunne en 
mulighed være, at der opstilles modeller til beregning af både strukturelle oliepri- 
ser og den strukturelle produktion af olie og gas i Nordsøen. Det må imidlertid 
antages, at beregningsusikkerheden vil være betydelig uanset, hvor detaljerede 
modeller, der udvikles. Af simplificerende årsager er det i stedet valgt at beregne 
de strukturelle/trendmæssige niveauer for indtægterne fra Nordsøen med afsæt i 
et syvårs glidende gennemsnit af de skønnede faktiske indtægter. 


Beregningen foretages konkret ved, at det strukturelle provenu for et givet år lø- 
bende beregnes som et syvårs glidende gennemsnit af de faktiske provenuer og 
skøn i de mellemfristede fremskrivninger. Det gælder indtil, der er fastsat udgifts- 
lofter for året. Herefter korrigeres det strukturelle provenu i udgiftsloftsårene kun 
for virkningen på den finanspolitiske holdbarhed” af ændrede skøn for nordsøind- 
tægterne.” Når året overgår til at være regnskabsår foretages ikke flere ændrin- 
ger". 


Udgiftslofterne dækker en løbende fireårig periode. Eksempelvis blev der i august 
2016 — i forbindelse med finanslovforslaget for 2017 — for første gang fremsat ud- 
giftslofter for 2020. I forbindelse med augustfremskrivningen blev det strukturelle 
provenu for nordsøindtægterne i 2020 beregnet som et syvårs glidende gennem- 
snit af de faktiske skønnede indtægter i 2017-2023. Efterfølgende korrigeres det 





8 Nordsøindtægterne inkluderer selskabsskat af kulbrintevirksomhed, kulbrinteskat, olierørledningsafgift, overskudsdeling 
(tidligere koncessionsafgift) til og med 2012 samt udbytter fra Nordsøfonden fra og med 2012. 

? Holdbarhedsvirkningen af nordsøprovenuerne er opgjort som det varige finansieringsbidrag i al fremtid fra indtægterne 
fra aktiviteterne i Nordsøen givet forudsætningerne for oliepris, dollarkurs, produktionen i Nordsøen samt den nominelle 
rente og BNP-vækst. 

10 Dog således, at virkninger af eventuelle diskretionære politikændringer indregnes direkte i det strukturelle provenu i ud- 
giftsloftsårene. 

11 Denne tilgang blev implementeret i Danmarks Konvergensprogram 2016. Tidligere blev det strukturelle provenu fra Nordsø- 
en beregnet med udgangspunkt i et syvårs centreret gennemsnit af de faktiske og skønnede indtægter i det seneste mellem- 
fristede planforløb. I de efterfølgende opdateringer i forbindelse med økonomiske redegørelser blev nordsøprovenuerne i 
konjunkturårene korrigeret med den varige virkning af ændrede skøn. I de løbende opdateringer af de mellemfristede pla- 
ner blev det strukturelle nordsøprovenu genberegnet ved planlægningshorisontens udløb. I de mellemfristede år op til plan- 
lægningsperioden udløb blev det strukturelle provenu løbende genberegnet med en gradvis overgang til det nye prognose- 
grundlag i hver fremskrivning. I forbindelse med metodejusteringen i konvergensprogrammet 2016 er der en overgangsfase 
for årene 2016-2019. For disse år tages udgangspunkt i det strukturelle provenu i fremskrivningen fra september 2015, som 
er den seneste mellemfristede fremskrivning før metodejusteringen. 

strukturelle provenu i 2020 med den varige virkning af ændrede skøn i forhold til 
skønnene i august 2016 og evt. diskretionære tiltag, zf. Zabel 2. 


Finansministeriets metode til beregning af de strukturelle nordsøindtægter er 
valgt, fordi den kombinerer et hensyn til stabilitet — således at midlertidige udsving 
i oliepriser ikke fører til pludselige justeringer af skatte- og udgiftspolitikken — med 
et hensyn til løbende at bruge de nyeste oplysninger i den mellemfristede planlæg- 
ning af finanspolitikken, så der planlægges efter, hvad der realistisk er råd til på 
nogle års sigt. Metoden giver således en vigtig stabilitet på kort sigt samtidig med, 
at råderummet på mellemfristet sigt løbende er baseret på opdaterede oplysninger. 





Tabel 2 
Beregning af de strukturelle nordsøprovenuer 


2016 2017 2018 2019 2020 


Pct. af BNP 

BEA UNE Strukturelt nordsøprovenu beregnet ved loftfast- 0,9 07 0,5 0,4 0,2 
Ændring i varig virkning siden loftfastsættelsen -0,1 -0,1 -0,1 -0,1 0,0 
Diskretionær virkning for Nordsø-indtægter af Tyra-aftale” -0,0 -0,0 -0,0 -0,1 
Strukturelt nordsøprovenu 0,8 0,6 0,4 0,3 0,1 


Beregning af ændringen i varig virkning: 


1) Varig virkning i Opdateret 2020-forløb, september 2015 02 02 0,2 0,2 - 
2) Varig virkning i det mellemfristede forløb fra august 2016 - - - - 0,1 
3) Aktuel varig virkning i Danmarks Konvergensprogram 2017 0,1 0,1 0,1 0,1 0,1 
Ændring i varig virkning siden loftfastsættelsen” -0,1 -0,1 -0,1 -0,1 0,0 





1) Udgangspunktet er for årene 2016-2019 er opgjort ved de strukturelle provenuer i forbindelse med Opdateret 
2020-forløb, september 2015, mens udgangspunktet for 2020 er det strukturelle provenu i forbindelse med det 
mellemfristede grundforløb fra august 2016. Ændringen i den varige virkning er således beregnet som 3)-1) i 
2016-2019 og 3)-2) i 2020. Hettil er korrigeret for diskretionære virkning på indtægterne fra aktiviterne i 
Nordsøen af den indgående aftale om genopretning af Tyra-feltet. 

2) Korretionen svarer til mellem -0,01 til -0,04 pct. af BNP i 2017-2020. 

Kilde: Egne beregninger. 


Olieprisforudsætningerne, som anvendes i beregningen af de strukturelle nordsø- 
provenuer, baseres både på den seneste tids udvikling i markedsforventningerne 
til olieprisen og på relevant information om forventet udbud og prognosen for 
prisudvikling på længere sigt fra Det Internationale Energiagentur (IEA), jf. boks 2. 
Vedrørende produktionsmængden tages der udgangspunkt i Energistyrelsens 
prognose for Nordsøen. 

Boks 2 
Forudsætninger for oliepris ide økonomiske fremskrivninger 


Siden Danmarks Konvergensprogram 2015 har fremskrivningen af olieprisen i årene frem mod 2020 taget ud- 
gangspunkt i en metode, der tillægger lige vægt til futurespriserne fremadrettet og et scenarie, hvor olieprisen til- 
passer sig mod Det Internationale Energiagenturs (IEA) skøn for olieprisen i 2020, jf. figur a. Fra 2020 og frem for- 
udsættes oliepriserne at vokse med vækstraterne fra IEA's langsigtede prognose (aktuelt frem til 2040), men fra ni- 
veauet bestemt af sammenvejningen mellem futuresprisen og IEA's skøn i 2020. 


Sammenvejningen af henholdsvis IEA's prognose og futurespriser afspejler hensynet mellem at inddrage den sene- 
ste tids udvikling via markedsforventningerne, og relevant information om udbud og prisudviklingen på længere sigt. 
Dermed fastholdes samtidig et anker for den finanspolitiske planlægning, som er mindre volatilt end ved anvendelse 
af fx futurespriser alene. Futurespriser alene vurderes generelt ikke at være velegnede til hverken mellem- eller 
langsigtede fremskrivninger. Det skyldes blandt andet, at de er meget afhængige af det aktuelle prisniveau, som kan 
være påvirket af midlertidige forhold, ligesom der kun er meget begrænset omsætning i kontrakterne med en tidsho- 
risont på over ca. ét år. Det reducerer isoleret set informationsindholdet i futurepriserne på mellemfristet sigt. 


En væsentlig udfordring ved IEA's prognose er derimod, at der ikke løbende tages højde for udsving i prisen i perio- 
den mellem de årlige offentliggørelser af IEA's prognoser. Samtidig kan en metode baseret alene på IEA's prognose 
indebære en meget stejl tilpasning frem mod IEA's første årsskøn og give anledning til væsentlige udsving i oliepris- 
forudsætningerne. Tabel a viser strukturelle nordsøprovenu i et scenarie baseret alene på henholdsvis IEA's prog- 
nose og futures. Det skal bemærkes, at dollarkursen antages at tilpasse sig til det historiske niveau på 6,25 kr. pr. 
dollar i 2025. 





Anm.: Det strukturelle nordsøprovenu i 2020 er for alle tre scenarier beregnet ud fra det strukturelle provenu ved 
loftfastsættelsen af loftåret 2020 (dvs. provenuet fastlagt i august 2016) og herefter korrigeret med den varige 
virkning fra hhv. IEA, futures og kombinationen af de to. I 2025 er de strukturelle nordsøprovenuer beregnet 


som et syvårs centreret gennemsnit. 
Kilde: DK2025 — Et stærkere Danmark, World Energy Outlook 2016, november 2016, Økonomisk Redegørelse, december 
2016 og egne beregninger. 


Øvrig selskabsskat 

Det strukturelle provenu for øvrig selskabsskat er beregnet på baggrund af et hi- 
storisk gennemsnit af de faktiske indtægter korrigeret for udsving i tab og hensæt- 
telser i den finansielle sektor.” Gennemsnittet er baseret på den konjunkturneu- 
trale periode fra 2000-2012 og er fastlagt som andel af BVT i selskaber ekskl. rå- 
stofindvinding.” Korrigeret for tab og hensættelser i den finanselle sektor, har de 
faktiske indtægter i denne periode gennemsnit udgjort 4,58 pct. af BVT i selskaber 
ekskl. råstofindvinding. 


I den historiske periode fra 2000-2012 er det strukturelle provenu fra øvrig sel- 
skabsskat lig gennemsnittet opgjort som andel af BVT i selskaber ekskl. råstofind- 
vinding, som derefter omregnes til pct. af årets BNP. På den baggrund udgør det 
strukturelle provenu mellem 2,2 og 2,4 pct. af BNP i 2000-2012, 77. figur 6. 


Efter 2012 korrigeres det årlige strukturelle niveau for virkningen af diskretionær 
lovgivning, der påvirker provenuet fra selskabsskatten. På den baggrund skønnes 
det strukturelle provenu fra øvrig selskabsskat at aftage fra ca. 2,5 pct. af BNP i 





12 Øvrig selskabsskat omfatter indtægterne fra selskabsskat ekskl. selskabsskat af kulbrintevirksomhed og kulbrinteskat, som 
indgår i nordsøindtægterne. 

13 Perioden vurderes at være konjunkturneutral i den forstand, at det sammenvejede konjunkturgab, som anvendes i bereg- 
ningen af strukturel saldo, er omtrent nul i gennemsnit over perioden. Det historiske gennemsnit fastlægges som andel af 
BVT i selskaber ekskl. råstofindvinding i stedet for som andel af BNP, fordi BVT i selskaber ekskl. råstofindvinding vurde- 
res at være en bedre approksimation for værdiskabelsen i de virksomheder, der betaler selskabsskat. 


2013 til ca. 2,3 pct. af BNP i 2020, hvilket navnlig afspejler nedsættelsen af sel- 
skabsskattesatsen i forbindelse med Aftale om Vækstplan DK (2013). 


Det strukturelle provenu fra øvrig selskabsskat blev senest beregnet i forbindelse 
med Økonomisk Redegørelse, maj 2014, jf. særskilt dokumentationsnotat om det strukturelle 
provenu fra øvrig selskabsskat på www., fm. dk. 

Anm.: Det strukturelle provenu fra registreringsafgiften til og med 2007 var fastsat til 1,2 pct. af BNP, men er siden 
justeret til 11⁄4 pct. af BNP. 
Kilde: Danmarks Konvergensprogram 2017 og egne beregninger. 


Kegistreringsafgiften 

De faktiske indtægter fra registreringsafgiften er karakteriseret ved relativt store og 
forholdsvist bratte udsving, jf. feur 7. Det gennemsnitlige faktiske provenu ud- 
gjorde over en længere årrække omkring 1,2 pct. af BNP.” 


Det strukturelle provenu fra registreringsafgiften er fastsat til ca. 1,2 pct. af BNP 
til og med 2007. Der antages herefter en lineær tilpasning af det strukturelle pro- 
venu frem mod 2014. Det strukturelle provenu i 2014 og frem er beregnet ud fra 
en række forudsætninger med nybilsalget, bilernes størrelse og brændstoføkonomi, 
Jf. særskilt dokumentationsnotat om det strukturelle provenu fra registreringsafgiften. 


Fra slutningen af 2015 bliver der endvidere taget højde for nedsættelsen af regi- 
streringsafgiften over skalaknækket fra 180 pct. til 150 pct., som blev vedtaget 
med finansloven for 2016. Tilsvarende er den yderligere nedsættelse af registre- 
ringsafgiften med finansloven for 2017, hvor blandt andet skalaknækket for per- 
sonbiler hæves fra 84.500 kr. til 106.000 kr., indregnet fra slutningen af 2016. Det 
strukturelle provenu udgør samlet set ca. 0,9 pct. af BNP i perioden 2014-2018. 


Nettorentebetalinger 
Ligesom det er tilfældet med nordsøindtægterne, er det vanskeligt at beregne et 
decideret strukturelt niveau for de offentlige nettorentebetalinger.” Derfor er der 





14 Det gennemsnitlige årlige faktiske provenu fra registreringsafgiften udgør 1,19 pct. af BNP for perioderne 1970-2007, 
1980-2007 og 1990-2007. 

også her anvendt et syvårs glidende centreret gennemsnit til beregning af et trend- 
mæssigt niveau for nettorentebetalingerne”", jf. figur 8. 



































Figur 8 Figur 9 

Anm.: I figur 8 indebærer en negativ værdi for nettorentebetalingerne, at de offentlige renteudgifter overstiger de of- 
fentlige renteindtægter. I figur 9 indgår der forhold af ekstraordinær karakter i det faktiske niveau, herunder 
tilbagebetaling af efterlønsbidrag på 28⁄2 mia. kr. i 2012. Disse renses ud i beregningen af det strukturelle ni- 
veau. 


Kilde: Danmarks Konvergensprogram 2017. 


Det bemærkes, at de faktiske nettorentebetalinger som oftest ligger forholdsvis tæt 
på det beregnede trendmæssige niveau. Det betyder, at korrektionerne for udsving 
i nettorenteudgifterne i forbindelse med opgørelsen af den strukturelle saldo ty- 
pisk er ret beskedne. Den klare tendens til en forbedring af de offentlige nettoren- 
tebetalinger har imidlertid isoleret set bidraget til en markant forbedring af den 
strukturelle saldo siden begyndelsen af 1990'erne og frem mod slutningen af 
2000'erne. Det skal ses i lyset af en nedbringelse af den offentlige gæld og en ge- 
nerel tendens til lavere renter. 


Specielle budgetposter 

Ligesom det er tilfældet med nordsøindtægterne og de offentlige nettorentebeta- 
linger er der række specielle budgetposter, jf. boks 3, som det er vanskeligt at be- 
regne et decideret strukturelt niveau for. Disse specielle budgetposter (netto) har 
fluktueret en del henover årene og har samtidig ikke udvist en entydig tendens de 
seneste to årtier, jf. figur 9. Derfor er der også her anvendt et syvårs glidende cen- 
treret gennemsnit til beregning af et trendmæssigt niveau for disse budgetposter.” 


15 De offentlige renteudgifter (netto) er givet ved forskellen mellem de offentlige renteudgifter og renteindtægter (inkl. ud- 
bytter af offentlige selskaber og overskud af Nationalbanken, men ekskl. udbytter fra Nordsøfonden, som indgår i nordsø- 
indtægterne). 

16 Det syvårs glidende gennemsnit dækker de år, der er fastlagt udgiftslofter for (aktuelt til og med 2020). Gennemsnittet er 
gradvist indfaset i 1990. 

17 Det syvårs glidende gennemsnit dækker de år, der er fastlagt udgiftslofter for (aktuelt til og med 2020). Gennemsnittet er 
gradvist indfaset i 1990. 

Boks 3 
De specielle budgetposter 


Udgiftssiden 
På udgiftssiden udgøres de specielle budgetposter blandt andet af driftsudgifter til non-profit institutioner, diverse 


kapitaludgifter såsom køb af jord og rettigheder (netto), kapitaloverførsler til selskaber og husholdninger samt køb af 
bygning og andre eksisterende investeringsgoder. 


Særligt om investeringen i kampfly 

På linje med offentlige køb af bygninger påvirker anskaffelsen af kampfly i perioden 2021-2026 den strukturelle 
saldo gennem et syvårs glidende gennemsnit. Det skal ses i lyset af, at der er betydelig usikkerhed forbundet med 
investeringsprofilen, herunder om anskaffelsen (leveringen) vil blive realiseret i de forudsatte år. Den strukturelle 
saldo påvirkes således med trenden i udgifterne frem for den direkte virkning af anskaffelsen i de enkelte år. 


Indtægtssiden 
På indtægtssiden udgøres de specielle budgetposter af en række drifts- og kapitalindtægter blandt andet i form af 


overskud i offentlig virksomhed, overførsler fra indenlandske sektorer og kapitalskatter (afgift af dødsboer og gaver). 


Særligt om indtægterne fra aktieindkomstskatten 

I forbindelse med Økonomisk Redegørelse, august 2016 blev der indarbejdet en metodejustering vedrørende 
behandlingen af indtægter fra aktieindkomstskat i opgørelsen af den strukturelle saldo. Det skal ses i sammen- 
hæng med, at de offentlige indtægter fra aktieindkomstskat i perioder er præget af høj volatitet, som følge af udsving 
på de finansielle markeder. Det er imidlertid ikke hensigtsmæssigt med en sådan volatilitet i beregningen af den 
årlige strukturelle stilling på de offentlige finanser. Metodejusteringen indebærer, at det strukturelle niveau af 
indtægterne fra aktieindkomstskatten — på linje med en række andre volatile poster på de offentlige finanser — 
beregnes som et syvårs glidende gennemsnit frem for, at indtægterne får fuld virkning på den strukturelle saldo i et 
givet år'®. 





Udsvingene i de specielle budgetposter er særskilt store siden starten af 00'erne, 
hvilket blandt andet hænger sammen med ekstraordinære forhold (engangsfor- 
hold), som korrigeres helt ud af den strukturelle saldo.” I 2012 er de specielle 
budgetposter fx påvirket negativt af engangsudgifterne i forbindelse med tilbage- 
betalingen af efterlønsbidrag, mens de i 2013-2015 endvidere påvirkes årligt med i 
størrelsesordenen knap 7Y2 mia. kr. af ekstraordinær ned- og afskrivning af skatte- 
og afgiftsrestancer. Nedskrivningen skal ses i sammenhæng med en ændret be- 
handling af offentlige skatte- og afgiftsrestancer i nationalregnskabet. 


Engangsforhold, som ikke påvirker de offentlige finanser via de specielle budget- 
poster, herunder de ekstraordinære indtægter i forbindelse med omlægning af ka- 
pitalpensioner, beskrives nærmere nedenfor. 


Engangsforhold 

De offentlige finanser kan, som nævnt, i nogle år være påvirket af engangsforhold, 
dvs. særlige forhold af ikke-tilbagevendende karakter. Disse forhold påvirker den 
offentlige faktiske saldo, men uden at have særlig betydning for det finanspolitiske 
råderum. Derfor korrigeres disse forhold ud, når den underliggende stilling på de 
offentlige finanser, betragtes. 





18 Dog således, at virkninger af eventuelle diskretionære politikændringer indregnes direkte i det strukturelle provenu i ud- 
giftsloftsårene på linje med diskretionære ændringer i bo- og gaveafgiften. 

19 I beregningen af det trendmæssige niveau for de specielle budgetposter ses der bort fra disse exceptionelle forhold, men 
de indgår i de faktiske specielle budgetposter år for år. 

I 2013-2015 er de offentlige finanser eksempelvis påvirket af omlægninger af kapi- 
talbensioner i forbindelse med skattereformen (2012), Vækstplan DK (2013) samt 
pensionspakke (2014), jf. tabel 3. Med pensionspakken blev det samtidig muligt for 
personer over 60 år at få udbetalt eller omlagt opsparede midler i Lønmodtagernes 
Dyrtidsfond (LD) med en skatterabat. 


I 2013 og 2014 er indtægterne fra pensionsafkastskatten (PAL) desuden øget mid- 
lertidigt med 2 mia. kr. grundet omtegning af gennemsnitsrenteprodukter i pensi- 
onsselskaberne. Det midlertidige merprovenu bliver dog modsvaret af et tilsva- 
rende mindreprovenu over årene 2017-2019.” 


Engangsforholdene fremgår af Zabel 3 og dokumenteres løbende i de økonomiske 
redegørelser. 





Tabel 3 
Engangsforhold i perioden 2013-2018” 


2013 2014 2015 2016 2017 2018 


Mia. kr. 
Engangsindtægter fra omlægning af kapital- 29%, 5934 
pensionsordning 

Fremrykkede ordinære indtægter fra kapital- 
pensionsafgiften” 

Engangsindtægter fra fremrykket beskatning 
af indestående i LD 


Omtegning af gennemsnitsrenteprodukter?” 2 2 - - -1 -2 


1574 5 5 5 


5%4 24 -1⁄2 -1⁄2 -1⁄2 -1⁄2 





1) Antages ligeligt fremrykket fra 2015-2019. 
2) I forbindelse med at visse pensionsselskaber omtegner gennemsnitsrenteprodukter til markedsrente- 
produkter, kan der opstå en tidsmæssig forskydning i forhold til PAL-provenuet. 


5. Den strukturelle saldo i perioden 1990-2018 

Med afsæt i historiske tal for den faktiske offentlige saldo til og med 2015 samt 
skøn for årene 2016-2018 er den beregnede strukturelle saldo for perioden 1990- 
2018 vist i føgur 10. 


Det fremgår, at udsvingene i den strukturelle saldo er markant mindre end ud- 
svingene i den faktiske offentlige saldo, hvilket også er selve grundtanken med at 
beregne en strukturel offentlig saldo. Den faktiske offentlige saldo svinger således 
i perioden 1990-2018 mellem et overskud på ca. 5 pct. af BNP i 2005/2006 og et 
underskud på knap 4 pct. af BNP i 2012, mens den strukturelle offentlige saldo 
varierer mellem et beregnet overskud på knap 21⁄4 pct. af BNP i 2007/2008 og et 
underskud på ca. 2%4 pct. af BNP i 1996. Fluktuationerne i den strukturelle saldo 
er med andre ord omtrent halvt så store som udsvingene i den faktiske offentlige 
saldo set over perioden 1990-2015 som helhed. 





20 Udover de nævnte engangsforhold indgår tilbagebetalingen af efterlønsbidraget i 2012 og de ekstraordinær ned- og af- 
skrivning af skatte- og afgiftsrestancer i 2013-2015 også i en samlet opgørelse af engangsforholdene, zf. forrige afsnit. 

Figur 10 
Faktisk og strukturel saldo, 1990-2018 

Kilde: Danmarks Konvergensprogram 2017. 


Udviklingen i den strukturelle saldo i perioden 1990-2015 kan groft sagt deles op i 
fire delperioder. 


I årene frem mod midten af 1990'erne blev den strukturelle saldo forværret, hvil- 
ket blandt andet skal ses i lyset af voksende strukturel ledighed og den finanspoli- 
tiske lempelse i forbindelse med kick starten i 1993/94. 


Fra midten af 1990'erne og frem til midten af 00'erne forbedredes den strukturelle 
saldo gradvist, hvilket blandt andet afspejler et mærkbart fald i den strukturelle le- 
dighed (primært afledt af arbejdsmarkedsreformer), men også tendensen til større 
nordsøindtægter og lavere offentlige rentebetalinger (netto). Den øvrige finanspo- 
litik i denne periode var overordnet set lempelig og trak dermed isoleret set i ret- 
ning af en forværring af den strukturelle saldo. 


Den markante lempelse af finanspolitikken i kølvandet på finanskrisen — for at 
understøtte den økonomiske aktivitet og beskæftigelsen — er den væsentligste år- 
sag til, at den strukturelle saldo forværredes mærkbart i 2009 og 2010. 


Siden 2011 har finanspolitikken været planlagt med sigte på en gradvis tilbasning 
fra det lempelige niveau under finanskrisen samt at de strukturelle underskud skal 
holde sig inden for budgetlovens underskudsgrænse og reduceres mod strukturel 
balance. Udviklingen i den strukturelle saldo fra 2015 og frem til 2018 er beskre- 
vet mere indgående i afsnittet nedenfor om år til år ændringer i struktursaldoen. 


Tabel 4 viser mere detaljeret den konkrete beregning af den strukturelle saldo i 
2015-2018. Beregningen tager som nævnt afsæt i den faktiske saldo (1), som korri- 
geres for konjunktursituationens skønnede påvirkning af de offentlige finanser (2) 
og de særlige posters afvigelse fra deres skønnede strukturelle niveauer (3-9). 


Eksempelvis beregnes det strukturelle underskud til 0,5 pct. af BNP i 2017 med 
udgangspunkt i et skønnet faktisk underskud på 1,9 pct. af BNP. Da de aktuelle 
konjunkturer (målt ved et sammenvejet output- og beskæftigelsesgab) er en smule 

svagere end i en normalsituation, skal den faktiske saldo korrigeres for den svæk- 


kelse, s 


udgør ca. 0,3 pct. af BNP i 2017. Den negative effekt fra konjunkturerne er lavere 


om de svagere konjunkturer medfører. Den beregnede svækkelse herfra 


i 2017 end i fx 2016, hvilket skyldes, at både beskæftigelsen og produktionen 
kommer tættere på deres strukturelle niveauer. I 2018 forventes produktionen og 
beskæftigelsen at være omtrent normaliseret, og konjunkturgabet vil således være 


ca. nul. 





Tabel 


4 


Fra faktisk til strukturel saldo 








2015 2016 2017 2018 

Pct. af BNP 

1. Faktisk saldo -1,3 -0,9 -1,9 -0,9 

Heraf bidrag til den faktiske saldo fra: 

2. Konjunkturgab 0,9 0,6 0,3 0,0 

3. Selskabsskat” -0,1 -0,2 -0,2 -0,1 

4. Registreringsafgift 0,0 -0,1 -0,1 -0,1 

5. Pensionsafkastskat 0,0 -0,5 0,9 0,8 

6. Nordsøindtægter?” 0,7 0,7 0,4 0,1 

7. Nettorenteindbetalinger og udbytter” 03 0 -0,1 -0,1 
8. Specielle budgetposter” 0,0 -0,1 oa 0,0 
9. Øvrige forhold” -1,0 02 04 0,1 
10. Strukturel saldo (1-2-3-4-5-6-7-8-9)” -0,6 -0,2 -0,5 -0,2 
Memopost: Sammenvejet konjunkturgab -1,2 -0,8 -0,4 0,0 

1) Ekskl. indtægter vedr. nordsøaktiviteter. 

2) Det strukturelle niveau er i loftsårene (dvs. aktuelt frem mod 2020) baseret på det strukturelle provenu ved 
fastsættelse af udgiftslofterne (hhv. Opdateret 2020-forløb, september 2015 for 2015-2019 og 2020- 
fremskrivning fra august 2016 for 2020) justeret for holdbarhedsvirkningen af ændringer i de fremtidige nord- 
søprovenuer, jf. notatet ”Metodejustering for strukturelle indtægter fra Nordsøen” på www.fm.dk . Den varige virkning af 
de opdaterede provenuskøn svarer til -0,06 pct.af BNP i 2015, -0,09 pct.af BNP i 2016-2019 og til -0,02 pct.af 
BNP i 2020. Herudover justeres provenuet for de direkte konsekvenser for nordsøindtægterne i udgiftslofts- 
årene af den indgåede aftale om genopretning af Tyra-feltet. 

3) Indeholder diverse drifts- og kapitaloverførsler (netto) samt korrektion for ekstraordinære ned- og afskrivnin 
ger af skatterestancer i 2015 på ca. 22Y4 mia. kr. fordelt over 2013-2015 mv.. I 2018 er der endvidere korrigeret 
for investeringen af kampfly, som planlægges i perioden 2021-2026, men påvirker den strukturelle saldo gen- 
nem et syvårs glidende gennemsnit. 

4) Indeholder korrektion for PSO-afgiften til og med 2016, forskelle i tilsagnsniveau og afløb for udviklingsbi 
standen. Herudover korrigeres der for følgende engangsforhold: Engangsindtægter på ca. 25⁄2 mia. kr. i 2015 
afledt af Pensionspakken fra oktober 2014. Afledt af skatterabatten vedrørende omlægning af eksisterende kapi- 
talpensioner anslås de ordinære indtægter at være fremrykket med hhv. godt 5 mia. kr. i 2013 og godt 2 mia. kr. 
i 2014 fra perioden 2015-2019. Herudover korrigeres der for ændret indfasning af EU-rabatten mellem 2015 
og 2016 svarende til korrektionen af udgiftslofterne. Øvrige forhold indeholder også en omregning af struktu- 
rel saldo i pct. af faktisk BNP til pct. af strukturelt BNP. I 2015 og 2016 er der desuden korrigeret for nye op- 
lysninger om de offentlige indtægter, som endnu ikke vurderes afspejlet i Danmarks Statistiks opgørelse af den 
faktiske offentlige saldo. 

5) Strukturel saldo opgjort i pct. af strukturelt BNP. 

Kilde: Danmarks Statistik og egne beregninger. 


Den faktiske offentlige saldo korrigeres derudover også for udsving i en række 


særlige poster, herunder pensionsafkastskat og nordsøindtægter, hvis lave faktiske 


Side 18 af 21 


niveauer i 2017 bidrager til, at den strukturelle saldo ligger over den faktiske saldo. 
Herudover korrigeres der for øvrige forhold, som navnlig skal ses i lyset af, at der 
i nogle år kan være engangsforhold — dvs. særlige forhold af ikke-tilbagevendende 
karakter — der påvirker den faktiske saldo uden at have betydning for det finans- 
politiske råderum. 


6. År til år ændring i den strukturelle saldo 

Niveauet for den strukturelle saldo i et givet år og dermed ændringen i den struk- 
turelle saldo fra år til år er som nævnt behæftet med usikkerhed og skal tolkes med 
en vis forsigtighed. 


For at vurdere hvor retvisende (valide) beregningerne af den strukturelle saldo er, 
laves der en skønsmæssig dekomponering af år til år ændringerne i den strukturel- 
le saldo. Denne dekomponering er baseret på egentlige bottom-up beregninger, der 
dog også er behæftet med en vis usikkerhed. 


Beregningerne bag dekomponeringen omfatter navnlig bidrag fra finanspolitikken 
(baseret på de direkte provenuer, der indgår i beregningen af den såkaldte finans- 
effekt) samt et bidrag fra udviklingen i den strukturelle beskæftigelse. Hertil kom- 
mer ændringer i de beregnede strukturelle/trendmæssige niveauer vedrørende 
pensionsafkastskat, nordsøindtægter, nettorentebetalinger, specielle budgetposter, 
overførsler fra udlandet samt den strukturelle produktivitetsvækst. 


Dekomponeringen er ikke udtømmende, og der vil derfor være en (uforklaret) re- 
sidual, som blandt andet kan afspejle ændringer i efterspørgselssammensætningen 
og andre forhold, som ikke opfanges i beregningen af den strukturelle saldo. En 
residual tæt på nul vil i givet fald indikere, at den boztom-up baserede dekompone- 
ring er på linje med den mere Zop-down baserede beregning af den strukturelle sal- 


do. 


Ændringen i den strukturelle saldo fra 2015 til 2018 kan skønsmæssigt dekompo- 
neres på baggrund af bidraget fra finanspolitikken målt ved de direkte provenuer, 
samt ændringer i en række strukturelle forhold, jf. tabel 5. 


Den strukturelle saldo forbedres fra 2015 til 2016 med 0,4 pct. af BNP. Udviklin- 
gen i finanspolitikken tilsiger en forbedring på 0,4 pct. af BNP, hvilket blandt an- 
det skal ses i sammenhæng med faldende udgifter til indkomstoverførsler. En sti- 
gende strukturel beskæftigelse, der i høj grad afspejler øget arbejdsudbud fra de 
senere års reformer, bidrager også positivt til forbedringen af den strukturelle sal- 
do. I modsat retning trækker et aftagende nordsøprovenu og en lav underliggende 
produktivitetsvækst. 


Fra 2016 til 2017 er den strukturelle saldo forværret med 0,2 pct. af BNP. Et af- 
tagende nordsøprovenu og en lav underliggende produktivitetsvækst svækker 
samlet set den strukturelle saldo, mens stramningen af finanspolitikken er mindre 
end det foregående år. I modsat retning trækker en stigende strukturel beskæfti- 
gelse, som isoleret set forbedrer saldoen. 

Fra 2017 til 2018 er den strukturelle saldo forbedret med 0,2 pct. af BNP, hvilket 
blandt andet afspejler en stramning af finanspolitikken drevet af faldende udgifter 
til indkomstoverførsler og en forudsat normalisering af de offentlige investerin- 
ger. På linje med de foregående år bidrager en stigning i den strukturelle beskæf- 
tigelse til en forbedring af de offentlige finanser, mens aftagende nordsøindtægter 
samt lav underliggende produktivitetsvækst isoleret svækker den strukturelle sal- 
do. 





Tabel 5 
År til år-ændring i den strukturelle offentlige saldo 





2015 2016 2017 2018 
Pct. af BNP 
Strukturel saldo -0,6 -0,2 -0,5 -0,3 
Ændring i strukturel saldo 0,4 -0,3 0,2 
Bidrag til ændring: 
Provenuer fra finanspolitikken” 0,4 0,1 0,3 
Strukturel beskæftigelse 02 0,2 0,2 
Pensionsafkastskat 0,0 0,0 0,0 
Nordsøindtægter -0,1 -0,2 -0,2 
Nettorentebetalinger 0,0 0,0 0,0 
Specielle budgetposter 0,0 0,0 0,1 
Overførsler til udlandet 0,1 -0,1 0,0 
Strukturel produktivitetsvækst” OM -0,1 -0,1 
Andre forhold (residual)” -0,1 -0,2 0,0 
1) Baseret på de direkte provenuer til finanseffektberegningen, dog er de skattepligtige indkomstoverførsler her 


opgjort efter skat. 

2) Provenuerne fra finanspolitikken er blandt andet opgjort i forhold til en forudsat produktivitetsvækst på 11⁄4 
pct. årligt. I 2016-2018 er den underliggende produktivitetsvækst imidlertid svagere. Opgjort i forhold til den 
underliggende produktivitetsvækst svarer provenuvirkningerne af finanspolitikken til 0,3 pct. af BNP i 2016, - 
0,0 i 2017 og til 0,2 pct. af BNP i 2018. 

3) Kan blandt andet afspejle ændringer i efterspørgselssammensætningen, forskydninger i pensionsind- og udbe- 
talinger samt husholdningernes nettokapitalindkomster mv. 

Kilde: Egne beregninger. 

Bilag 1 


Beregningsmetoden og de bagvedliggende principper er grundlæggende baseret på 
metoden beskrevet i Beregning af den strukturelle offentlige saldo, jf. Finansministeriets ar- 
bejdspapir nr. 17 (2005). De større justeringer der er foretaget efterfølgende doku- 
menteres på www.fm.dk og i de økonomiske redegørelser samt konvergenspro- 
grammer. 


Tilpasningerne af metoden til beregning af strukturel saldo siden 2005 indebærer 

primært: 

e at konjunkturgabet, der indgår i beregningen, er ændret fra beskæftigelsesgabet 
til en sammenvejning af output- og beskæftigelsesgabet, jf. Økonomisk Redegørel- 
se, august 2009. 

e at det strukturelle niveau for nordsøindtægterne løbende opdateres med æn- 
dringer i de varige nordsøindtægter, jf. Økonomisk Redegørelse, maj 2008. Dette 
blev med Danmarks Konvergensprogram 2016 udvidet til at gælde i alle fire 
udgiftsloftår, jf. dokumentationsnotatet om metodejustering for de strukturelle indtægter 
Jra Nordsøen. 

e at der korrigeres særskilt for udsving i registreringsafgiftsprovenuet, ff. Økono- 
misk Redegørelse, maj 2009. 

e at de strukturelle niveauer for registreringsafgiften og øvrig selskabsskat er 
genberegnet i forbindelse med Økonomisk Redegørelse, maj 2014, jf. også do- 
kumentationsnotater om det strukturelle provenu fra registreringsafgift og fra øvrig selskabs- 
skat på www. fin.dk. 

e at de offentlige finansers konjunkturfølsomhed i forhold til udsving i output- 
og beskæftigelsesgab blev genberegnet i forbindelse med hovedrevisionen af 
nationalregnskabet. Endvidere blev de strukturelle niveauer for overførsler til 
udlandet, som er omfattet af det statslige delloft for driftsudgifter, sat lig de 
faktiske udgifter for at sikre parallelitet mellem udgiftsvirkningen under loft og 
virkningen på strukturel saldo, jf. dokumentationsnotat om opdatering af metoden til 
beregning af strukturel saldo i lyset af hovedrevisionen af nationalregnskabet, efteråret 2014 
på www. fm.dk. 

e at det strukturelle niveau for indtægterne fra aktieindkomstskatten beregnes 
som et syvårs glidende gennemsnit — på linje med andre volatile poster — frem 
for at indtægterne får fuld påvirkning i et givet år, jf. Økonomisk Redegørelse, au- 
gust 2016. 

e at de særlige poster, der beregnes strukturelt via et gennemsnit er gennemgået. 
I den forbindelse er enkelte poster omlagt lige som metoden for det syv-års 
glidende gennemsnit er udvidet til og med sidste udgiftsloftsår, jf. Danmarks 
Konvergensprogram 2017. 


Metoderne til beregning af outputgab, ledighedsgab mv., som indgår i opgørelsen 
af den strukturelle saldo, er løbende beskrevet i Finansministeriets publikationer 
og dokumentationsnotater, herunder Opdatering af Finansministeriets beregning af kon- 
junkturgab og strukturelle niveauer, februar 2015. Principperne og modelkonceptet bag 
beregningen har overordnet været uændret siden 2004. 


